আকাশ রহমান,বদরগঞ্জ প্রতিনিধি,চিলাহাটি ওয়েব : রংপুরের বদরগঞ্জে বিদ্যুৎস্পৃষ্ট হয়ে তাজনুর রহমান (৩৫) নামে এক স্কুল শিক্ষকের মৃত্যু হয়েছে। তিনি বদরগঞ্জ উপজেলার লোহানিপাড়া ইউনিয়নের কাঁচাবাড়ি শহিরোনেরডাঙ্গাঁ রেজিঃ স্কুলের প্রধান শিক্ষক। গতকাল মঙ্গলবার (২৮ আগষ্ট) সকালে তাজনুরের নিজ বাড়িতে এ দূর্ঘটনা ঘটে। এলাকাবাসি সুত্রে জানা যায়, সকালে নিজ বাড়িতে তাজনুর রহমান বিদ্যুতের ওয়ারিংয়ের কাজ করছিলেন। এ সময় অসাবধানতাবশতঃ তাজনুর বিদ্যুৎ¯পষ্ট হয়ে ঘটনাস্থলেই তিনি মারা যান। তাজনুর রহমান কাঁচাবাড়ি নয়াপাড়া গ্রামের আমির উদ্দিন মাষ্টারের ছেলে। লোহানিপাড়ার ইউপি চেয়ারম্যান রাকিব হাসান ডলু শাহ্ তাজনুরের মৃত্যুর খবরটি নিশ্চিত করে জানান, অসাবধানতাবশতঃ বিদ্যুতে কাজ করার সময় বিদ্যুৎ¯পৃষ্ট হয়ে তার মৃত্যু হয়েছে। বদরগঞ্জ থানার ওসি আনিছুর রহমান জানান, বিষয়টি আমার জানা নাই তবে খোঁজ নিয়ে দেখছি।